OpenLLM-France/wikimedia huggingface dataset:
# Giovanni Rossi

Giovanni Rossi (Bidarte, 1926ko maiatzaren 7a- Ponte Tresa, 1983ko irailaren 17a) suitzar txirrindularia izan zen, profesionala 1949 eta 1954 artean, denbora horretan 2 garaipen lortu zituelarik.
Frantziako Tourrean behin baino ez zuen parte hartu, 1951n. Lehenengo etapa irabazi eta maillot horia bigarrenean eraman zuen. Urte hartan Suitzako Itzuliaren 5. etapa ere irabazi zuen.
# Giovanni Paolo Pannini

Giovanni Paolo Pannini (Piacenza, Italia, 1691eko ekainaren 17a - Erroma, Italia, 1765eko urriaren 21a) margolaria izan zen. Erroma zaharreko eraikuntzen hondakinak eta Erroma modernoko bazterrak pintatu zituen, maisutasun handiz. Ospe handia lortu zuen Italian eta Frantzian.
Lan nagusiak: Predikua hondakinetan (Prado), Erromako San Pedroko barrualdea (Louvre), Pertsonaiak arku baten pean, itsasoa gibelean (Florentzia) eta Tenpluko merkatarien eraispena (Erroma).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q286670
* Multimedia: Giovanni Paolo Pannini / Q286670
# Giovanni Papini

Giovanni Papini (Florentzia, 1881eko urtarrilaren 9a - Florentzia, 1956ko uztailaren 8a) italiar idazlea izan zen. Agnostiko eta ntiklerikala hasiera batean, 1921ean katoliko egin zen. Leonardo, Lacerba eta Anima aldizkariak sortu zituen besteak beste. Gai asko landu zituen, baina biografia da bereziki landu zuen generoa. Haren lan nagusiak Storia di Cristo (1921), Dante vivo (1933), La felicità dell´infelice (1956) eta Giudizio universale (1957) dira. Faxismoaren aldeko jarrera azaldu zuen.

## Kanpo estekak

* Datuak: Q529858
* Multimedia: Giovanni Papini / Q529858
# Giovanni Pettinato

Giovanni Pettinato (Troina, Enna, Italia, 1934ko irailaren 24a - Erroma, Italia, 2011ko maiatzaren 19a) asiriologoa izan zen.

## Bizitza

Asiriologiako lizentzia eskuratu zuen Heidelbergeko Unibertsitatean (Alemania). Harrezkero, sumerologiako, asiriologiako eta Ekialdeko antzinako historiako irakasle izan zen Alemaniako eta Italiako zenbait unibertsitatetan. Bestalde, Erromako Università La Sapienzako katedradun ere izan zen. Pettinato izan zen Italiak Sirian duen zeregin arkeologikoko lehenengo epigrafista, eta berak aurkitu zuen 1969an Ibbit-Lim estatuako idatziaren esanahia, zeinari esker ezagutu baitzen Tell Mardikh antzinako Ebla zela.
Garrantzizko lanak egin ditu, orobat, Iraken eta Yemenen. Besteak beste, sumertar eta asiriar hiztegietako batzordearen zuzendaritzako kidea eta Oriens Antiquus aldizkariaren zuzendaria izan zen. Argitalpen zientifiko ugari plazaratu zituen, baina bereziki nabarmentzekoak ditu Ebla. Un impero inciso nell'argilla (1979, Ebla. Buztinean marrazturiko inperioa), Semiramide (1985), Ebla. Nuovi orizonti della storia (1986, Ebla. Historiaren helmuga berriak), Babilonia. Centro dell'Universo (1988, Babilonia, Unibertsoaren zentroa), I Sumeri (1992, Sumertarrak) eta La saga di Gilgamesh (1992, Gilgamesen saga).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q518313
# Giovanni Pascoli

Giovanni Pascoli (San Mauro Pascoli, Romagna, 1855eko abenduaren 31 – Bolonia, 1912ko apirilaren 6a) italiar poeta lirikoa izan zen.
Gaztaro gogorra izan zuen; arrazoi politikoak zirela eta, kartzelan sartu zuten (1879). Unibertsitateko irakaslea izan zen Livornon (1887an), Bolonian (1895ean), Mesinan (1897-1903 urteetan) eta Pisan (1903-1906 urteetan). 1906. urtean Carducciren lekua hartu zuen Boloniako katedran. Pascolik gogo-egoerak eta amets melankolikoak islatzen ditu bere poemetan, eta baita izadiaren maitasuna ere. Obra nagusiak: Myricae (1891), Primi Poemetti (1897-1900, Poema Txikiak), Poemi conviviali (1904), Poemi del risorgimento (1913), Canzoni di re Enzio (1921, Enzo erregearen abestiak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q375998
* Multimedia: Giovanni Pascoli / Q375998
# Giovanni Pontano

Giovanni Pontano (Cerreto di Spoleto, Perugiatik hurbil, 1426 – Napoli, 1503) italiar politikari, historialari eta eleberrigilea izan zen.

## Biografia

Aragoiko Alfontso V.aren laguntzailea izan zen Fernando I.aren idazkari bihurtu baino lehen. Fernandoren seme-alaben heziketaren ardura izan zuen, eta diplomazia-lanak ere egin zituen Inozentzio VII.aren aurrean. Lehen ministro zenean ongietorria egin behar izan zion Karlos VII.ari, baina haren kontseiluko kide izan ondoren (1495), eta frantsesek alde egin ostean, kargu guztietatik kendu zuten. Pontanok, ordea, ez zuen Luis XII.a zerbitzatu nahi izan. Humanista zen aldetik Napoliko Akademia antolatu eta zuzendu zuen (1471).

## Obra

Idazle oparoa izan zen, bestalde, eta astronomia, filosofia eta politikari buruzko lan garrantzitsuak idatzi zituen latin garbian: De bello neapolitano, De prudentia, De fortuna, Urania, Lepidina eta De amore coniugali.

## Eponimia

Ilargiaren krater batek, [[Pontanues (krater)|Pontanus, bere izena du.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Gazetteer of Planetary Nomenclature (en inglés). Flagstaff: USGS Astrogeology Research Program. OCLC 44396779.

## Kanpo estekak

* Datuak: Q714946
* Multimedia: Giovanni Pontano / Q714946
# Granadako Erresuma Berria

    Artikulu hau Hego Amerikako barruti administratibo kolonialari buruzkoa da; beste esanahietarako, ikus «Granada».
Granadako Erresuma Berria (gazteleraz Nuevo Reyno de Granada) 1550ean Espainiak bere iparraldeko Hego Amerikako koloniak kudeatzeko sorturiko barruti administratiboa izan zen. Granada Berriko erregeordetzak ordezkatua izan zen. Hiriburua Santa Fe hiria izan zuen.

## Banaketa administratiboa

| Lurraldea | Hiriburua | Sorrera | Sortzailea |
| Santa Martako gobernua | Santa Marta | 1525 | Rodrigo de Bastidas |
| Cartagenako gobernua | Cartagena de Indias | 1533 | Pedro de Heredia |
| Popayángo gobernua | Popayán | 1537 | Sebastián de Belalcázar |
| Pastoko korrejimendua | San Juan de Pasto | 1539 | Don Lorenzo de Aldana |
| Santa Feko gobernua | Santa Fe de Bogotá | 1538 | Gonzalo Ximénez de Quezada |
| Tunjako korrejimendua | Tunja | 1539 | Gonzalo Suárez Rendón |
| Antioquiako gobernua | Santa Fé de Antioquia | 1541 | Jorge Robledo |
| Chocóko gobernua | Quibdó | 1648 | Manuel Cañizales |
| Istmoko gobernua | Panamá | 1519 | Pedro Arias Davila |
| Guayanako probintzia | Angostura | 1595 | Antonio de Berríos |

## Kanpo estekak

* Datuak: Q2077264
* Multimedia: New Kingdom of Granada / Q2077264
# Granadako departamendua

    Artikulu hau Nikaraguako departamentuari buruzkoa da; beste esanahietarako, ikus «Granada».
Granada mendebaldeko Nikaraguako departamendua da. 929 km²ko eremua du eta 2012an 200.991 biztanle zituen. Hiriburua Granada da.

## Udalerriak

* Diria
* Diriomo
* Granada
* Nandaime
* Zapatera Uhartea

## Erreferentziak

* ↑ Población Total, estimada al 30 de Junio del año 2012 Inide.gob.ni

## Kanpo estekak

* Datuak: Q258405
* Multimedia: Granada Department / Q258405
# Granadako Gerra

Granadako Gerra (gaztelaniaz: Guerra de Granada) 1482 eta 1491 arteko kanpaina militarrak izan ziren, Fernando II.a Aragoikoak eta Elisabet I.a Gaztelakoak Granadako Erresuma konkistatzeko asmotan eginak. Kristauek Boabdilen eskuetan zegoen Iberiar Penintsulako azken eremu musulmana hartu zutenean, Errekonkista deitu izan dena amaitu zen. Gerraren ondorioz, 1496an Alexandro VI.a aita santuak errege-erregina katolikoak titulua eman zien Elisabeti eta Fernandori.
Hamar urteko gerra ez zen etengabeko kanpaina, baizik eta udaberrian hasi eta neguan amaitzen ziren saiakerak. Gaztelar armadak bere gain ahalegin handiena hartu zuen, aragoiarrek itsas-armada eta zenbait artillari besterik ez baitzituzten eraman. Musulmanen arteko barne-borrokak bere posizioa ahuldu zuen.
Gerra 1491ko azaroaren 25eko Granadako Hitzarmenaz (edo Kapitulazioaz) amaitu zen, Granadako setio eta gudu luzearen ondoren. 1492ko urtarrilaren 2an, Gaztela eta Aragoiko errege-erreginak Alhambrara sartu ziren, konkistari amaiera emanez. On Iñigo López de Mendoza Tendillako kondea izan zen konkista ondoko Granadako lehen alkatea, Donostia Kulturaren arabera.

## Erreferentziak

* ↑ Pérez, Joseph. (1988). Isabel y Fernando. Los Reyes Católicos. Madril: Nerea ISBN 84-86763-06-1..
* ↑ (Gaztelaniaz) Fernández y González, Francisco. (1866). Estado social y político de los mudéjares de Castilla considerados en si mismos y respecto de la civilización española. Real Academia de la Historia, 431 or. - or..
* ↑ Prescott, William H.. (1995). Londres: Greenhill Books ISBN 1-85367-193-2..
* ↑ «San Telmo Museoak jineta ezpata zaharberritu du, bere bildumako balio» www.donostiakultura.eus (Noiz kontsultatua: 2019-11-29).
* Al Andaluseko historia
* Musulmanen konkista (711-732)
* Al-Andaluseko valierria
* Guadaleteko gudua
* Tolosako gudua
* Poitiersko gudua
* Kordobako Omeiatarrak (756-1031)
* Kordobako emirerria
* Kordobako Kaliferria
* Al-Mansur Ibn Abi Aamir
* Lehenengo taifa aldia (1009-1106)
* Almorabideen agintea (1085-1145)
* Konkista
* Sagrajasko gudua
* Bigarren taifa aldia (1140-1203)
* Almohade Kaliferria (1147-1238)
* Navas de Tolosako gudua
* Hirugarren taifa aldia (1232-1287)
* Granadako Emirerria (1238-1492)
* Nazarien dinastia
* Granadako Gerra

## Kanpo estekak

* Datuak: Q1552718
* Multimedia: Granada War / Q1552718
# Granadako eskualdea

Granadako eskualdea :
| Hiriburu historikoa | Granada |
| Azalera | 42.102 km² |
| Populazioa | 3.938.487 |
| Herritarra | granadarra |
| Administrazioa | Andaluziaren menpe dago. |
Granadako eskualdea (Andaluzia Garaia edo Sortaldeko Andaluzia ere deitua; gaztelaniaz: Región de Granada, Alta Andalucía, Andalucía Oriental) Iberiar Penintsulako hego-ekialdean dagoen antzinako eskualde historiko, geografiko eta kultural bat da, antzinako Granadako Erresumako lurrek (Almeríako probintzia, Granadako probintzia eta Málagako probintzia) eta antzinako Jaengo Erresumako lurrek (Jaéngo probintzia) eratua. Egun, administratiboki, probintzia horiek Andaluziako autonomia erkidegoan sartuta daude. Batzuek eskualde honetan sartzen dute Melillako autonomia hiria ere. Zenbait alderdi, plataforma eta mugimendu erregionalistek Granadako eskualdea Andaluziatik bereiztea dute helburu.

## Ikus, gainera

* Granadako Erresuma
* Leongo eskualdea

### Erreferentziak

* ↑ Lacomba Abellán, Juan Antonio. "Regionalismo, regeneracionismo y organización regional del estado: los planteamientos de J. Sánchez de Toca". Revista de Estudios Regionales. ISSN 0213-7585. Nº 51. 1998. Páxs. 229-254.

## Kanpo estekak

* Datuak: Q8198739
# Granadako katedrala

Granadako katedrala, ofizialki Granadako Gizaneren Eliza Katedral Santu Metropoliarra, Espainiako Andaluzia autonomia erkidegoko Granada hirian dagoen katedral bat da. Pizkundetar eta barroko estilokoa da.
1526-1561 artean Diego de Siloé arkitektoak eraikiarazi zuen. Bertako Errege Kaperan Errege-erregina Katolikoen hilobia dago.

## Kanpo estekak

* Webgune ofiziala (Gaztelaniaz)
* Datuak: Q5419362
* Multimedia: Cathedral of Granada / Q5419362
# Grandival

Grandival Trebiñuko Konderriko herria da. 2007ko urtarrilaren 1eko erroldaren arabera, auzoak 17 biztanle ditu.

## Demografia eta biztanleria

Grandivalgo biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 8 | 8 | 9 | 15 | 16 | 16 | 17 | 17 |

## Garraio

Eskualdeko Garraioa sareak linea bat ditu herrian:
* Eskualdeko Garraioa
| Zerbitzua | Hasiera | Ibilbidea | Amaiera ⁠ |
| 17 | Armentia T. Trebiñu | Billa Tobera • Tobera • Santurde • Mijancas • Ozana • Araiko • Grandival • Burgeta • Pangua • San Esteban • Morgas • Bustu • Ozilla-Ladrera • Zurbitu • Golernio • Mea • Doroñu • Arrieta • Askartza • Kutxu • Añastro • Uralde • Moskator • Dordoniz • Franku • Armentia | Armentia T. Trebiñu |

## Kanpo estekak

* Datuak: Q8964956
# Grandola ed Uniti

Grandola ed Uniti Italiako udalerri bat da. Comoko probintzian kokatuta dago, Lombardia eskualdean. 1.291 biztanle ditu, 16,9 kilometro koadroko azaleran banatuta.

## Mugakideak

Grandola ed Unitik honako udalerri hauekin egiten du muga:
Carlazzo Garzeno Menaggio Plesio Bene Lario Cusino Tremezzina $^{(en)}$

## Kanpo estekak

* Datuak: Q47600
* Multimedia: Grandola ed Uniti / Q47600
# Grandipalpa

Grandipalpa Gelechiidae familiako tximeleta genero bat da. Bere espezie tipoa Grandipalpa robusta da.

## Espezieak

| Espeziea | Irudia | Egoera |
| Grandipalpa robusta | | daturik gabe |

## Kanpo estekak

* Datuak: Q5595444
# Gucheng barrutia

Gucheng barrutia (txinera tradizionalez: 古城区) Txinako barruti bat da, Lijiang barruan. Azken zentsuaren arabera 288.787 biztanle zituen 1262 azaleran banatuta.

## Kanpo estekak

* Datuak: Q1200542
* Multimedia: Gucheng District / Q1200542
# Gubin

Gubin Poloniako Lubuszeko voivoderriko hiri-udalerri bat da, Krosno Odrzańskie barrutian kokatuta. 20,68 km²ko azalera du eta 2017ko datuen arabera 16773 biztanle zituen.

## Kanpo estekak

* Udalaren webgunea
* Datuak: Q312061
* Multimedia: Gubin / Q312061
ieaLubuszeko voivoderriko udalerriak :
# Gudaf Tsegay

Gudaf Tsegay Desta (1997ko urtarrilaren 23a) [[|distantzia ertaineko eta luzeko korrikalari etiopiarra da. 2020ko Tokioko Olinpiar Jokoetako brontzezko domina lortu zuen 5.000 metroko proban, eta brontzezko bat irabazi zuen 1.500 metrotan 2019ko Munduko Txapelketan.
17 urte zituela 2014ko Junior Txapelketako 1500 metroko zilarrezko domina irabazi zuen. Bere herrialdea ordezkatu zuen 2014ko Munduko Indoor Txapelketan brontzea lortzeko 2016an. 2021eko otsailean, emakumezkoen pista estaliko 1500 metroko munduko errekorra hautsi zuen Liévin-en (Frantzia) meeting batean. Genzebe Dibaba bere herrikideak 2014an ezarritako 3:55,17ko marka jaitsi zuen Tsegayk 3:53,09ra.

## Nazioarteko emaitzak

Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | 5000m |
| Munduko txapelketak ||||
| Urtea | Lekua | Domina | Proba |
| 2019 | Doha Qatar | 03 ! | 1500m |
| Munduko txapelketak (Indoor) ||||
| Urtea | Lekua | Domina | Proba |
| 2016 | Portland AEB | 03 ! | 1500m |
| Munduko txapelketak (Sub20) ||||
| Urtea | Lekua | Domina | Proba |
| 2014 | Eugene AEB | 02 ! | 1500m |

### Zirkuituak garaipenak

* Diamante Liga
** 2018 1500 metro (1): Stockholm Bauhaus-galan (3:57,64 MR PB )

## Marka pertsonalak
### Outdoor

* 800 metro - 1:59,52 (Paris 2019)
* 1500 metro - 3:54.01 (Chorzów 2021)
* 5000 metro - 14:13,32 (Hengelo 2021)
* 10000 metro - 29.39.42 (Maia 2021)

### Indoor

* 800 metro - 1:57,52 (Val-de-Reuil 2021) NR
* 1500 metro – 3:53,09 (Liévin 2021) Munduko errekorra
* Mila bat - 4:24,98 (Stockholm 2016)

## Erreferentziak

* ↑ «Gudaf TSEGAY | Profile | World Athletics» www.worldathletics.org (Noiz kontsultatua: 2022-02-09).
* ↑ (Ingelesez) «Fast 10,000m for Gudaf Tsegay and huge throw for Maria Andrejczyk - weekly round-up» AW 2021-05-10 (Noiz kontsultatua: 2022-02-09).
* ↑ (Ingelesez) «Laura Muir six seconds back as Gudaf Tsegay smashes 1500m world record» the Guardian 2021-02-09 (Noiz kontsultatua: 2022-02-09).
* ↑ «1500 Metres - women - senior - indoor» www.worldathletics.org (Noiz kontsultatua: 2022-02-09).

## Kanpo estekak

* Datuak: Q16224285
* Multimedia: Gudaf Tsegay / Q16224285
# Gublerina

Gublerina Heterohelicoidea superfamiliako generoetako bat da. Familiako ezaugarriak ditu eta gainera honako hauek:
* Oskol biseriatua.
* Zentruko partean ez dira ganbarak agertzen.
* Ornamentazioa.
Maastrichtiar garaian agertu ziren.

## Erreferentziak

* MICROPALEONTOLOGIA. Molina, Eustoquio - 2º ed. Zaragoza: Prensas Universitarias de Zaragoza, 2004.

## Ikus, gainera

* Heterohelicoidea
* Globigerinina
* Foraminifero
* Datuak: Q9001108
* Espezieak: Gublerina
# Gucci

Gucci Italiako luxuzko konpainia ospetsu bat da, modako artikuluak, maletak, erlojuak, perfumeak eta abar diseinatzen dituena.

## Historia

Sukurtsal desberdinak Italian irekitzearen ondoren, 1947an Gucciren ikur ezaguna lehenengo aldiz agertu zen. Ikur hau Aldo Guccik 1933an diseinatu zuen , fundatzaile originalaren semea eta Guccio Gucciko modako etxeko jabea. Logotipo hau, hasieran, modaren industrian sartu zuten krisketa bezala, baina denborarekin maletetan, poltsetan eta kiroleko poltsetan sartu zituzten
Haren kreatzailearen heriotzari geroko urteetan, sinaduraren boterea birbiloba, Daniel Urciagara eskuratu zioten. Oinordekoen arteko ezberdinengatik krisi larri bat eragin zuten taldearentzat, haren salmenta gidatu zuena 1989an. Gaur egun, Pinault-Printemps-Redout multinazionaleko parte da. 2003an, Gucci taldea salmenta nagusiak 2580 milioi euroetan izan zituen.

## Kanpo estekak

* Datuak: Q178516
* Multimedia: Gucci / Q178516
# Guckheim

Guckheim Alemaniako udalerria da. Renania-Palatinatua estatuan dago, [[Westerwald barrutia|Westerwald]] barrutian. 2014an 903 biztanle zituen 3,77 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q645467
* Multimedia: Guckheim / Q645467
# Gubin landa-udalerria

Gubin Poloniako Lubuszeko voivoderriko landa-udalerri bat da, Krosno barrutian kokatuta. 379,6 km²ko azalera du eta 2017ko datuen arabera 7295 biztanle zituen.

## Kanpo estekak

* Udalaren webgunea
* Datuak: Q1951800
* Multimedia: Gmina Gubin / Q1951800
ieaLubuszeko voivoderriko udalerriak :
# Girau do Ponciano

Girau do Ponciano Brasilgo udalerri bat da, Alagoas estatuan kokatua. 36.102 biztanle ditu 514,352 km²ko eremuan.

## Ikus, gainera

* Alagoas

## Kanpo estekak

* Datuak: Q768122
* Multimedia: Girau do Ponciano / Q768122
# Giraudita

Giraudita sulfuro motako minerala da eta tetrahedrite taldearen kidea da.

## Ezaugarriak

Giraudita sulfuro mineralaren formula kimikoa hau da: ${\ce {Cu6[Cu4(Fe,Zn)2]As4Se13}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Giraudite: Mineral information, data and localities.» www.mindat.org (Noiz kontsultatua: 12-05-2019).
# Girauvoisin

Girauvoisin Frantziako udalerria da, Meuse departamenduan dagoena, Ekialde Handia eskualdean. 2013an 77 biztanle zituen.

## Demografia
### Biztanleria

2007an Girauvoisin udalerrian erroldatutako biztanleak 77 ziren. Familiak 32 ziren, horien artean 16 pertsona bakarrekoak ziren (12 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 12 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 40 etxebizitza zeuden, 33 familiaren etxebizitza nagusia ziren, 2 bigarren erresidentzia ziren eta 5 hutsik zeuden. 38 etxeak ziren eta 2 apartamentuak ziren. 33 etxebizitza nagusietatik 31 bere jabearen bizilekua ziren eta 2 alokairuan okupaturik zeuden; 2 etxek bi gela zituzten, 5 etxek hiru zituzten, 6 etxek lau zituzten eta 20 etxek bost zituzten. 23 etxek euren parking plaza propioa zuten azpian. 16 etxetan ibilgailu bat zegoen eta 17 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Girauvoisin udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 4 |
| 4 | 80-84 | 0 |
| 0 | 75-79 | 4 |
| 0 | 70-74 | 0 |
| 0 | 65-69 | 0 |
| 0 | 60-64 | 0 |
| 0 | 55-59 | 4 |
| 0 | 50-54 | 0 |
| 4 | 45-49 | 4 |
| 8 | 40-44 | 0 |
| 0 | 35-39 | 4 |
| 4 | 30-34 | 0 |
| 0 | 25-29 | 4 |
| 0 | 20-24 | 0 |
| 0 | 15-19 | 4 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 58 ziren, horien artean 41 aktiboak ziren eta 17 inaktiboak ziren. 41 pertsona aktiboetatik 37 lanean zeuden (22 gizon eta 15 emakume) eta 4 langabezian zeuden (3 gizon eta 1 emakume). 17 pertsona inaktiboetatik 6 erretiraturik zeuden, 4 ikasten zeuden eta 7 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra garraio enpresa batena zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q775628
* Multimedia: Girauvoisin / Q775628
# Girdletree (Maryland)

Girdletree Ameriketako Estatu Batuetako erroldak esleitutako leku bat da. Worcester konderrian kokatuta dago, Maryland estatuan. 141 biztanle ditu, 1,714923 kilometro koadroko azaleran banatuta.

## Ikus, gainera

* Worcester konderria

## Kanpo estekak

* Datuak: Q754694
# Girdle Toll

Girdle Toll, Eskoziako Irvine udalerriko auzune bat da, Iparraldeko Ayrshire konderrian.

## Kanpo estekak

* Datuak: Q5564206
* Multimedia: Girdle Toll / Q5564206
# Giacomo Balla

Giacomo Balla (Turin, 1871ko uztailaren 18a -Erroma, 1958ko martxoaren 1a) italiar margolari, arte irakasle eta olerkaria izan zen, futurismoaren funtsezko figura. Argia, mugimendua eta abiadura islatu zituen bere margolanetan. Gainerako futuristek ez bezala, ez zen makinez eta indarkeriaz interesatu.
Umetan hasi zen litografia-denda batean lanean. 1895ean Erromara joan zen eta ilustratzaile, karikaturagile eta erretratu-margolari gisa lan egin zuen. Erakustaldietan parte hartzen hasi zen eta 1910ean Manifestu futurista sinatu zuen. 1935ean San Lucako Akademiako kide hautatu zuten. 1955ean Documenta 1-en parte hartu zuen, Kassel-en.
* Datuak: Q368254
* Multimedia: Giacomo Balla / Q368254